મનને કેળવવું જ રહેશે, એ તો પેલી ગાય જેવું છે. વિચારોને તો જરા સરખી તક મળે તો નાસી છૂટવું છે. જો એમાં નકારાત્મક વિચારોને તમે જેમજેમ છોડતાં જશો એમ જગ્યા થતી જશે નવા અને તાજા વિચારોને સ્વીકારવા માટે. અને તમે એ ગોવાળની જેમ એ જૂના, ખોટા અને નકારાત્મક વિચારોને ઝકડીને જો પોષતા રહેશો તો એ મન ક્યારે અશાંત થઈને એનો ગાળિયો છોડી નિરંકુશ થઈ જશે એ ખ્યાલ પણ નહીં રહે અને એ પછી નુકસાનકારક બાબત એ છે કે સકારાત્મક વિચારોને નવેસરથી લાવવાની મથામણ ખૂબ અઘરી પડે છે. આ જહેમત તો જ સફળ થાય છે જ્યારે આપણે સાચા મનથી એ તરફના પ્રયત્નો કરીએ છીએ.